CELEX: 62007FA0069
Language: el
Date: 2009-09-29 00:00:00
Title: Συνεκδικασθείσες υποθέσεις F-69/07 και F-60/08: Απόφαση του Δικαστηρίου Δημόσιας Διοίκησης (δεύτερο τμήμα) της 29ης Σεπτεμβρίου 2009 — O κατά Επιτροπής (Υπαλληλική υπόθεση — Συμβασιούχοι υπάλληλοι — Άρθρο 88 του ΚΛΠ — Σταθερότητα της σχέσεως εργασίας — Άρθρο 100 του ΚΛΠ — Επιφύλαξη για ιατρικούς λόγους — Άρθρο 39 ΕΚ — Ελεύθερη κυκλοφορία των εργαζομένων)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/70
            
         Απόφαση του Δικαστηρίου Δημόσιας Διοίκησης (δεύτερο τμήμα) της 29ης Σεπτεμβρίου 2009 — O κατά Επιτροπής
   (Συνεκδικασθείσες υποθέσεις F-69/07 και F-60/08) (1)
   
   (Υπαλληλική υπόθεση - Συμβασιούχοι υπάλληλοι - Άρθρο 88 του ΚΛΠ - Σταθερότητα της σχέσεως εργασίας - Άρθρο 100 του ΚΛΠ - Επιφύλαξη για ιατρικούς λόγους - Άρθρο 39 ΕΚ - Ελεύθερη κυκλοφορία των εργαζομένων)
   2010/C 24/127
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: O (Βρυξέλλες, Βέλγιο) (εκπρόσωποι: S. Orlandi, A. Coolen, J.-N. Louis και É. Marchal, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: D. Martin και L. Lozano Palacios)
   
      Παρεμβαίνον: Συμβούλιο της Ευρωπαϊκής Ένωσης (εκπρόσωποι: αρχικώς στην υπόθεση F-69/07 I. Šulce και M. Simm, και στην υπόθεση F-60/08 I. Šulce και K. Zieleśkiewicz, στη συνέχεια, και στις δύο προαναφερθείσες υποθέσεις, K. Zieleśkiewicz και M. Bauer)
   
      Αντικείμενο
   
   F-69/07: Ακύρωση των αποφάσεων της Επιτροπής περί καθορισμού των όρων απασχολήσεως της προσφεύγουσας ως συμβασιούχου υπαλλήλου, καθόσον, αφενός, προβλέπουν την εφαρμογή της επιφυλάξεως του άρθρου 100 του ΚΛΠ και του άρθρου 1 του παραρτήματος VIII του ΚΥΚ και, αφετέρου, περιορίζουν τη διάρκεια της συμβάσεως στο διάστημα μεταξύ της 16ης Σεπτεμβρίου 2006 και της 15ης Σεπτεμβρίου 2009
   F-60/08: Ακύρωση της αποφάσεως της Επιτροπής να εφαρμόσει στην προσφεύγουσα, κατόπιν γνωμοδοτήσεως της επιτροπής αναπηρίας, τη ρήτρα που προβλέπει το άρθρο 100 του ΚΛΠ.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της Επιτροπής των Ευρωπαϊκών Κοινοτήτων της 14ης Σεπτεμβρίου 2006, καθόσον ορίζει ότι τυγχάνει εφαρμογής στο πρόσωπο της προσφεύγουσας επιφύλαξη για ιατρικούς λόγους.
            
         
               2)
            
            
               Απορρίπτει την προσφυγή F-69/07, O κατά Επιτροπής, κατά τα λοιπά ως αβάσιμη.
            
         
               3)
            
            
               Απορρίπτει την προσφυγή F-60/08, O κατά Επιτροπής, ως αβάσιμη.
            
         
               4)
            
            
               Στην υπόθεση F-69/07, η Επιτροπή των Ευρωπαϊκών Κοινοτήτων καταδικάζεται στα δικά της δικαστικά έξοδα και στο ήμισυ των εξόδων της προσφεύγουσας.
            
         
               5)
            
            
               Η προσφεύγουσα καταδικάζεται στο ήμισυ των δικαστικών της εξόδων στην υπόθεση F-69/07, καθώς και στα δικά της δικαστικά έξοδα και στα έξοδα της Επιτροπής των Ευρωπαϊκών Κοινοτήτων στην υπόθεση F-60/08.
            
         
               6)
            
            
               Το Συμβούλιο της Ευρωπαϊκής Ένωσης φέρει τα δικά του δικαστικά έξοδα και στις δύο υποθέσεις.
            
         
      (1)  F-69/07: ΕΕ C 235 της 6.10.2007, σ. 29.
   F-60/08: ΕΕ C 223 της 30.8.2008, σ. 63.